text: নগেন্দ্রনাথ বন্দ্যোপাধ্যায় (১২৮৬ - ১৩৪১ বঙ্গাব্দে) বাংলার নবজাগরণের সময়ের অন্যতম ব্যক্তিত্ব। তিনি পশ্চিমবঙ্গের নদীয়া জেলার বীরনগরের বাসিন্দা ছিলেন। বিশ্ববিদ্যালয়ের শিক্ষালাভ শেষ হওয়ার পর তিনি ১৯০৪ খ্রিস্টাব্দে কলকাতার আলিপুরে ওকালতি শুরু করেন। তিনি ১৯০৮ সালে মানিকতলা বোমা মামলায় দেশবন্ধু চিত্তরঞ্জন দাশের সহকারী ছিলেন। তিনি কলকাতা কর্পোরেশনের কাউন্সিলর নির্বাচিত হয়েছিলেন।
  
  তিনি নদিয়ার বীরনগরের সমবায় পদ্ধতিতে ইংরেজি মাধ্যম বিদ্যালয় প্রতিষ্ঠা করেন। একই সাথে তিনি কৃষি ক্ষেত্র প্রতিষ্ঠা করে বাংলার পল্লীসমাজকে উন্নতির চেষ্টা করেন। জাতিসংঘের ম্যালেরিয়া কমিশনের সভাপতি ও ইংল্যান্ডের রস ইনস্টিটিউটের প্রধান তার পল্লী সমাজে স্বাস্থ্য ব্যবস্থা উন্নতির পরিকল্পনাকে প্রশংসা করেন।
  
  তথ্যসূত্র 
  
  বিষয়শ্রেণী:১৮৭৯-এ জন্ম
  বিষয়শ্রেণী:১৯৩৪-এ মৃত্যু
  বিষয়শ্রেণী:বাঙালি হিন্দু
  বিষয়শ্রেণী:ভারতীয় স্বাধীনতা কর্মী
  বিষয়শ্রেণী:নদিয়া জেলার ব্যক্তি
title: নগেন্দ্রনাথ বন্দ্যোপাধ্যায়